

ที่ มท ๐๘10.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม ๒๕64

เรื่อง สำรวจข้อมูลจำนวนเงินที่เรียกคืนจากผู้สูงอายุที่ได้รับสวัสดิการอื่นซ้ำซ้อนจากรัฐ รัฐวิสาหกิจ หรือองค์กรปกครองส่วนท้องถิ่นเพิ่มเติม

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 4712 ลงวันที่ 18 พฤศจิกายน 2562

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 161 ลงวันที่ 27 มกราคม 2564

สิ่งที่ส่งมาด้วย แบบรายงานจำนวนเงินที่เรียกเงินคืนจากผู้สูงอายุ จำนวน 1 ชุด

ตามที่กรมส่งเสริมการปกครองท้องถิ่นได้ขอให้จังหวัดแจ้งองค์กรปกครองส่วนท้องถิ่นสำรวจข้อมูลผู้สูงอายุที่ได้รับสวัสดิการอื่นซ้ำซ้อนจากรัฐ รัฐวิสาหกิจ หรือองค์กรปกครองส่วนท้องถิ่น ตามแบบรายงานสถานการณ์เรียกเงินเบี้ยยังชีพผู้สูงอายุคืนจากผู้ไม่มีสิทธิและได้รับข้อมูลจากทุกจังหวัดแล้ว นั้น

กรมส่งเสริมการปกครองท้องถิ่นพิจารณาแล้วเพื่อให้การดำเนินการแก้ไขปัญหาความเดือดร้อนให้กับประชาชนเป็นไปด้วยความเรียบร้อยครบถ้วนสมบูรณ์ ขอให้จังหวัดแจ้งองค์กรปกครองส่วนท้องถิ่นดำเนินการบันทึกและรับรองข้อมูลรายละเอียดการเรียกเงินคืนขององค์กรปกครองส่วนท้องถิ่นจากผู้สูงอายุ ตามแบบรายงานจำนวนงบประมาณที่เรียกเงินคืนจากผู้สูงอายุ โดยให้จังหวัดรวบรวมและรายงาน ให้กรมส่งเสริมการปกครองท้องถิ่นทราบโดยด่วนที่สุด พร้อมทั้งรายงานทางไปรษณีย์อิเล็กทรอนิกส์ odp.dla@gmail.com อีกทางหนึ่งด้วย ภายในวันที่ 28 พฤษภาคม 2564 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

##  ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ .....................

ผอ. กพส. .................

ผอ.กง.พศ..................

หน.ฝ. .......................

จนท. ..........................

.......................................

จนท........................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑๓1 , 4132

**แบบรายงานข้อมูลจำนวนเงินที่เรียกเงินคืนจากผู้สูงอายุ**

**ที่ได้รับสวัสดิการอื่นซ้ำซ้อน**

****

**1. ให้จังหวัดบันทึกข้อมูลในไฟล์ Excel โดยห้ามลบ/แก้ไข ข้อมูลในไฟล์ แบบรายงานข้อมูลจำนวนเงินที่เรียกเงินคืนจากผู้สูงอายุที่ได้รับสวัสดิการอื่นซ้ำซ้อน (แบบรายงานของจังหวัด และ แบบรายงานขององค์กรปกครองส่วนท้องถิ่น)**

**2. ให้จังหวัดรวบรวมและรายงานให้กรมส่งเสริมการปกครองท้องถิ่นทราบ ตามแบบรายงานฯ โดยส่งเป็นไฟล์ Excel ทางไปรษณีย์อิเล็กทรอนิกส์**

**e-mail : odp.dla@gmail.com**

**\*สอบถามเพิ่มเติม 02-2419000 ต่อ 4131 , 4132 หรือ 089-2802115**